
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

32. Μεταβίβαση αρμοδιοτήτων στο Γενικό Γραμματέα 

Απόδημου Ελληνισμού του Υπουργείου Εξωτερι¬ 
κών, Δη μήτ ρ ιο Δόλλη. 1 

33. Προσαρμογή της Ελληνικής νομοθεσίας προς την 

Οδηγία 97/5/ΕΚ της 27.1.1997 για τις διασυνορια¬ 
κές μεταφορές πιστώσεων. 2 


34.Τροποποίηση και συμπλήρωση του Π.Δ/τος 
204/1996 (Α' 162) και 599/1985 (Α' 213) όσον αφο- 
ράτους υγειονομικούς κανόνες που πρέπει να πλη¬ 
ρούν τα κρέατα, τα προϊόντα με βάση το κρέας και 
ορισμένα άλλα προϊόντα ζωικής προέλευσης, σε 
συμμόρφωση προς τις Οδηγίας 96/91/ΕΚ και 
97/76/ΕΚ του Συμβουλίου. 3 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 32 
Μεταβίβαση αρμοδιοτήτων στο Γενικό Γ ραμματέα Απόδη¬ 
μου Ελληνισμού του Υπουργείου Εξωτερικών, Δημήτριο 
Δόλλη. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη τις διατάξεις: 

1. Του Ν. 1558/85 "Κυβέρνηση και Κυβερνητικά Όργανα" 
(ΦΕΚ 137 Α’). 

2. Του άρθρου 4, παρ.3, εδ. β’ και 31, παρ. 3 και 4, του Ν. 
2594/98 Κύρωση ως Κώδικα του σχεδίου νόμου "Οργανισμός 
του Υπουργείου Εξωτερικών" (ΦΕΚ 62 Α’) 

3. Του Ν. 1256/82 "Για την πολυθεσία, την πολυαπασχόλη- 
ση και την καθιέρωση ανωτάτου ορίου απολαβών στο δημό¬ 
σιο τομέα καθώς και για το Ελεγκτικό Συνέδριο, το Νομικό 
Συμβούλιο του Κράτους και άλλες διατάξεις." (ΦΕΚ 65 Α’). 

4. Του Π.Δ. 131/89 "Οργάνωση Υπηρεσιών Γενικής Γραμ¬ 
ματείας Απόδημου Ελληνισμού". 

5. Του Π.Δ. 155/93 "Μεταφοράτης Γενικής Γραμματείας Α¬ 
πόδημου Ελληνισμού στο Υπουργείο Εξωτερικών". 

6. Του άρθρου 81 του Ν. 1892/90 "Για τον εκσυγχρονισμό 
και την ανάπτυξη και άλλες διατάξεις" (ΦΕΚ 101 Α’). 


7. Το άρθρο 27 του Ν. 2081 /92 (ΦΕΚ 154 Α’) και το γεγονός 
ότι από τις διατάξεις της παρούσης δεν προκαλείται δαπάνη 
σε βάρος του κρατικού προϋπολογισμού. 

9. Του Π.Δ. 33/1999 "Διορισμός Υπουργών, Αναπληρωτή Υ¬ 
πουργού και Υφυπουργών" (ΦΕΚ 36 Α’). 

10. Της υπ’ αριθ. ΑΣ 1841 από 13.9.99 (ΦΕΚ 191 Γ’) κοινής 
απόφασης του Πρωθυπουργού και του Υπουργού Εξωτερι¬ 
κών περί διορισμού του Δημητρίου Δόλλη στη θέση του Γ ενι¬ 
κού Γραμματέα Απόδημου Ελληνισμού. 

11. Την υπ’ αριθ. 504/1999 γνωμοδότηση του Συμβουλίου 
της Επικράτειας με πρόταση του Υπουργού των Εξωτερικών, 
αποφασίζουμε: 

Άρθρο 1 

Εκχωρούμε στο Γ ενικό Γ ραμματέα Απόδημου Ελληνισμού 
τις παρακάτω αρμοδιότητες: 

1. Το συντονισμό, τον έλεγχο και την καθοδήγηση των επι- 
μέρους πολιτικών του Υπουργείου Εξωτερικώνπου άπτονται 
της προβολής και ανάδειξης του ελληνικού πολιτισμού στο ε¬ 
ξωτερικό. 

2. Την παρακολούθηση του έργου των Διευθύνσεων του Υ¬ 
πουργείου Εξωτερικών για ζητήματα που αφορούν τις πολι¬ 
τιστικές σχέσεις της χώρας με τρίτα Κράτη και Διεθνείς Ορ¬ 
γανισμούς, καθώς καιτην προβολή του ελληνικού πολιτισμού 
στο εξωτερικό. 

3. Τη διοικητική και οικονομική εποπτείατου Ιδρύματος Ελ¬ 
ληνικού Πολιτισμού. 

4. Την εποπτεία επί της Υπηρεσία Διεθνούς Αναπτυξιακής 
Συνεργασίας (Υ.Δ.Α.Σ.) για τα ζητήματα που σχετίζονται με 
τις λοιπές εκχωρούμενες αρμοδιότητες. 

5. Την εισήγηση προς τον Υπουργό των Εξωτερικών για 
την συγκρότηση επιτροπών σύμφωνα με το άρθρο 31 παρ. 3 
και 4 του Ν. 2594/98 Κύρωση ως Κώδικα του σχεδίου νόμου 
"Οργανισμός του Υπουργείου Εξωτερικών" (ΦΕΚ 62 Α’), με 
σκοπό την παρακολούθηση και το συντονισμό των δράσεων 
που στοχεύουν στην κοινωνική και οικονομική προαγωγή 
των Ελλήνων που εργάζονται έξω από την Επικράτεια, κα¬ 
θώς και τη στήριξη της παρουσίας τους στην ευρύτερη πε¬ 
ριοχή των Βαλκανίωντου Ευξείνου Πόντου και της Μέσης Α¬ 
νατολής. 

6. Την προκήρυξη, διενέργεια και κατακύρωση διαγωνι¬ 
σμών στα πλαίσια κοινοτικών προγραμμάτων για την αποκα¬ 
τάσταση των παλιννοστούντων ομογενών. 

Οι αρμοδιότητες που αναφέρονται στην περ. 2 του παρό¬ 
ντος άρθρου ασκούνται παράλληλα με τον Υφυπουργό Εξω¬ 
τερικών. 

Άρθρο 2 

Εκχωρούμε στον Γενικό Γραμματέα Απόδημου Ελληνι¬ 
σμού τις παρακάτω αρμοδιότητες: 

1. Την διεκπεραίωση όλων των θεμάτων αναφορικά με την 
υπηρεσιακή κατάσταση του με οποιαδήποτε σχέση εργασίας 
προσωπικού της Γενικής Γραμματείας Απόδημου Ελληνι¬ 
σμού (Γ.Γ.Α.Ε.), όπως: 

α) Τοποθετήσεις, μετακινήσεις, Προϊσταμένων Διευθύνσε¬ 
ων, Τμημάτων ή αυτοτελών Γραφείων. 

β) Μονιμοποιήσεις, προαγωγές, τοποθετήσεις, μετακινή¬ 
σεις, μεταθέσεις, αποσπάσεις, παραιτήσεις, μετατάξεις, α¬ 
ναγνωρίσεις προϋπηρεσίας. 

γ. Κύρωση πινάκων προακτέων και εκδίκαση ενστάσεων 
κατά των πινάκων αυτών. 

δ) Καθιέρωση υπερωριακής εργασίας υπαλλήλων της 
Γ.Γ.Α.Ε. και υπαλλήλων άλλων φορέωντου ευρύτερου δημό¬ 
σιου τομέα που υπηρετούν στη Γ.Γ.Α.Ε. 

ε) Αποφάσεις για προσαυξήσεις αποδοχών και χορήγηση 
υπηρεσιακών βεβαιώσεων κάθε νομίμου μορφής κατά την 
κείμενη νομοθεσία, 
στ) Χορήγηση αδειών κάθε φύσεως. 
ζ) Ορισμός εκπροσώπου Γ.Γ.Α.Ε. σε όργανα, επιτροπές, ο¬ 
μάδες εργασίας, συνέδρια σεμινάρια και εκπαιδευτικά προ¬ 
γράμματα εσωτερικού και εξωτερικού. 

η) Αποστολή παραπεμπτικών εγγράφων και ερωτήματα 
προς το Υπηρεσιακό Πειθαρχικό Συμβούλιο. 

θ) Πειθαρχικές αποφάσεις και πράξεις πειθαρχικής διαδι¬ 
κασίας κατά τον Υπαλληλικό Κώδικα, 
ι) Ορισμός μελών πειθαρχικού Συμβουλίου, 
ία) Εγκρίσεις μετακινήσεων στο εσωτερικό και εξωτερικό 
υπαλλήλων που υπηρετούν στη Γ.Γ.Α.Ε. και ιδιωτών. 

2. Τις αποφάσεις και την υπογραφή για: 

α) Συμβάσεις έργων, προμηθειών ή εργασιών με φορείς 
για την εκτέλεση προγραμμάτων και δραστηριοτήτων της 
Γ.Γ.Α.Ε,, πλην των Προγραμματικών Συμβάσεων του Ν. 
1416/84 (ΦΕΚ 18 Α’), όπως κωδικοποιήθηκαν οι σχετικές 
διατάξεις σε ενιαίο κείμενο νόμου, με το Π.Δ. 410/95 (ΦΕΚ 
23 Α’), μέχρι 20.000.000 δραχμές. 

β) Εγκρίσεις έργων ή εργασιών και πρόταση για κατάρτι¬ 
ση ενιαίου προγράμματος κρατικών προμηθειών της 
Γ.Γ.Α.Ε. μέχρι 20.000.000 δραχμές. 

γ) Προκηρύξεις τακτικών και κάθε άλλης μορφής διαγωνι¬ 
σμών και κατακύρωση των αποτελεσμάτων ή των πρακτικών 
τους, βεβαιώσεις εκτέλεσης έργων ή εργασιών, και συγκρό¬ 
τηση επιτροπών διαγωνισμών, μέχρι 20.000.000 δραχμές. 

δ) Την καταβολή στη Δημόσια Οικονομική Υπηρεσία των 
δαπανών που προβλέπονται από τις κείμενες διατάξεις. 

ε) Εντολές προς την Τράπεζα της Ελλάδος για έκδοση επι¬ 
ταγών σε συνάλλαγμα βάσει χρηματικών ενταλμάτων. 

στ) Φιλοξενία και έγκριση κάθε σχετικής δαπάνης (διαμο¬ 
νής, διατροφής, δημοσίων σχέσεων) προσώπων που φιλοξε¬ 
νούνται από την Γ.Γ.Α.Ε. στα πλαίσια άσκησης των αρμοδιο- 
τήτωντης, μέχρι5.000.000 δραχμές. 

ζ) Επιχορηγήσεις Νομικών Προσώπων Δημοσίου Δικαίου, 
Νομικών Προσώπων Ιδιωτικού Δικαίου, Ομογενειακών Ορ¬ 
γανώσεων (Συλλόγους, Κοινότητες, Εταιρείες, Ιδρύματα), 
Συλλόγων Παλιννοστούντων Ελλήνων, Οργανισμών Τοπι¬ 
κής Αυτοδιοίκησης, μη κερδοσκοπικών εταιριών, Μη Κυβερ¬ 
νητικών Οργανισμών, για την εφαρμογή προγραμμάτων και 
δραστηριοτήτων αρμοδιότητας Γ.Γ.Α.Ε., μέχρι 5.000.000 
δραχμές. 

3. Τον έλεγχο των φορέων, οι οποίοι επιχορηγούνται από 
τηνΓ.Γ.Α.Ε. και έγκριση του απολογισμού της επιχορήγησης. 

4. Την εποπτεία του Συμβουλίου Απόδημου Ελληνισμού 
(Σ.Α.Ε.), και της Παγκόσμιας Συνέλευσης Ελληνισμού 
(Π.Σ.Ε.). 


5. Την υλοποίηση των απαραιτήτων για τη λειτουργία της 
Γ.Γ.Α.Ε. ενεργειών (πέραν της καθιερωμένης υπηρεσιακής 
ροής) όπως: 

α) Απαντήσεις σε πολίτες και φορείς που έχουν έννομο 
συμφέρον, 

β) Παροχή στοιχείων σε Αρχές, Δικαστήρια κατά το νόμο ή 
σε εκτέλεση δικαστικών ή άλλων δεσμευτικών αποφάσεων, 

γ) Αναλήψεις και εισπράξεις για λογαριασμό της Γ.Γ.Α.Ε., 
δ) Εξασφάλιση εξουσιοδοτήσεων από το Υπουργείο Εμπορί¬ 
ου για προμήθειες κατ’ εξαίρεση του ενιαίου προγράμματος 
κρατικών προμηθειών, 

ε) Εκποιήσεις κινητών, 

στ) Ενστάσεις κατά πράξεων υπηρεσιακών οργάνων, επα¬ 
νεξέταση κατόπιν ενστάσεως κατά υπηρεσιακών αποφάσε¬ 
ων, 

ζ) Έγκριση για τη χορήγηση αντιγράφων από τα τηρούμε¬ 
να στις Διευθύνσεις πρωτότυπα "Άκρως Απόρρητα" έγγρα¬ 
φα, 

η) Έγγραφα, αποφάσεις και εγκυκλίους σε θέματα αρμο- 
διότητος περισσότερων της μιας Διευθύνσεων. 

6. Ο Γ.Γ.Α.Ε. μπορεί να υπογράφει αποφάσεις που συνε¬ 
πάγονται δαπάνη μέχρι εβδομήντα πέντε (75.000.000) εκα¬ 
τομμύρια δραχμές, μετά από σχετική έγκριση του Υφυπουρ¬ 
γού των Εξωτερικών μέσα στα πλαίσια των εγκεκριμένων πι¬ 
στώσεων. 

7. Από τις παραπάνω αρμοδιότητες του Υφυπουργού οι α- 
ναφερόμενες στις παραγράφους 2ζ, 4 και 6 θα ασκούνται πα¬ 
ράλληλα από τον Υφυπουργό. Δαπάνες- ή επιχορηγήσεις οι 
οποίες αφορούν σε εκ παραλλήλου ασκούμενες αρμοδιότη¬ 
τες, ενεργούνται ενιαία κατά τακτά χρονικά διαστήματα μετά 
από εισήγηση του Γ.Γ.Α.Ε. και απόφαση του Υφυπουργού Ε¬ 
ξωτερικών. Οι δε εξ αυτών κατεπείγουσες δαπάνες, οποτε¬ 
δήποτε από τον Γ.Γ.Α.Ε. έως ποσού 5.000.000 δραχμές, ενώ 
από τον Υφυπουργό Εξωτερικών απεριορίστως. 

Άρθρο 3 

Στον Γενικό Γραμματέα Απόδημου Ελληνισμού μεταβιβά¬ 
ζουμε τις ακόλουθες αρμοδιότητες "με εντολή Υφυπουργού" 
καθώς και το δικαίωμα να υπογράφει αποφάσεις, έγγραφα 
και λοιπές διοικητικές πράξεις ως εξής: 

1. Πράξεις για τη θέση εγγράφων στο αρχείο για θέματα 
αρμοδιότητος περισσοτέρων τμημάτων της ίδιας Διεύθυν¬ 
σης καθώς και έγκριση χορήγησης αντιγράφων των εγγρά¬ 
φων αυτών, συμπεριλαμβανομένης και της έγκρισης γνω¬ 
στοποίησης εγγράφων κατά το άρθρο 16του Ν. 1599/86. 

2. Παραπομπή ερωτημάτων στους Νομικούς Συμβούλους 
της Διοίκησης για την παροχή γνωμοδότησης. Η αποδοχή ή 
όχι της γνωμοδότησης παραμένει στις αρμοδιότητες του Υ¬ 
φυπουργού. 

3. Πράξεις και αποφάσεις προαγωγής και μονιμοποίησης 
όλων των υπαλλήλων. 

4. Πράξεις και αποφάσεις διορισμού, πρόσληψης, λύση υ¬ 
παλληλικής σχέσης όλων των υπαλλήλων. 

5. Πράξεις και αποφάσεις που αφορούν σε θέματα υπηρε¬ 
σιακής κατάστασης (μετατάξεις, μετατάξεις από κλάδο σε 
κλάδο, από κατηγορία σε κατηγορία) όλων των υπαλλήλων. 

6. Πράξεις και αποφάσεις καθορισμού αποδοχών, χορήγη¬ 
σης χρονοεπιδομάτων, μισθολογικών κλιμακίων, επιδομά¬ 
των, προσαυξήσεων σε όλους τους υπαλλήλους. 

7. Αποφάσεις για τη χορήγηση άδειας άσκησης ιδιωτικού 
έργου με ή χωρίς αμοιβή στους υπαλλήλους, εφόσον υπάρ¬ 
χει έγκριση του Υπηρεσιακού Συμβουλίου της Γ.Γ.Α.Ε. 

8. Αποφάσεις για τη χορήγηση εκπαιδευτικών αδειών, α¬ 
δειών άνευ αποδοχών, εφόσον έχουν εγκριθεί από το Υπηρε¬ 
σιακό Συμβούλιο της Γ.Γ.Α.Ε. 

9. Αποφάσεις συγκρότησης επιτροπών για εκκαθάριση αρ- 

χείων, παραλαβή προμηθβιών, απογραφής υλικού καθώς και 
χαρακτηρισμού υλικού (μη εμπορεύσιμου) ως παραδοτέου ή 
μη στον Οργανισμό Διαχειρίσεως Δημοσίου Υλικού της Διεύ¬ 
θυνσης που προΐστανται. 

10. Αποφάσεις και κάθε σχετική πράξη για την χορήγηση 
κανονικών, αναρρωτικών, γονικών και ειδικών αδειών, αδειών 
κύησης, λοχείας σε όλους τους υπαλλήλους. 

11. Βεβαιώσεις για την πραγματοποίηση υπερωριακής α¬ 
πασχόλησης, απασχόλησης κατά τις Κυριακές και λοιπές ε¬ 
ξαιρέσιμες ημέρες των υπαλλήλων της Διεύθυνσης που 
προΐστανται καθώς και την έκδοση αποφάσεων. 

12. Προτάσεις καθιέρωσης υπερωριακής εργασίας για το 
υπηρετούν προσωπικό στη Γ.Γ.Α.Ε και την απασχόληση του 
κατά τις Κυριακές και εξαιρέσιμες καθώς και κάθε σχετική 
πράξη και απόφαση. 

13. Διαπιστωτικές πράξεις και διαδικασίες ενέργειας από¬ 
λυσης λόγω 35ετίας ή ορίου ηλικίας ή θανάτου ή έκπτωσης, 
όλων των υπαλλήλων και διαπιστωτικές πράξεις σχέσεως λό¬ 
γω ορίου ηλικίας προσωπικού ιδιωτικού δικαίου. 

14. Βεβαιώσεις γνησίου υπογραφής όλωντων υπαλλήλων και 
των πολιτών καθώς και επικυρώσεις αντιγράφων και φωτοαντι¬ 
γράφων εγγράφων, από τα "εις χείρας" των ενδιαφερομένων υ¬ 
παλλήλων πρωτοτύπων, καθώς και την επικύρωση αντιγράφων 
"εις χείρας" ιδιωτών πρωτοτύπων για υπηρεσιακή χρήση. 

15. Πάσης φύσεως βεβαιώσεις και πιστοποιητικά που ζη¬ 
τούνται από τις υπηρεσίες της Γ.Γ.Α.Ε. και εντός του κύκλου 
αρμοδιοτήτων κάθε Διεύθυνσης. 

16. Έγγραφα με τα οποία παρέχονται πληροφορίες στο 
Νομικό Συμβούλιο του Κράτους που αφορούν σε αγωγές ή 
αιτήσεις αναγνώρισης απαιτήσεων κατά του Δημοσίου ή 
συμβιβασμού με αυτό. 

17. Έγκριση σε θέματα οργάνωσης και μεθόδων εκπαίδευ¬ 
σης των υπαλλήλων, μεθόδων μηχανοργάνωσης, πληροφο¬ 
ρικής και στατιστικής. 

18. Έκδοση εσωτερικών εγκυκλίων. 

19. Προτάσεις και τα έγγραφα για αυξομείωση προβλέψε¬ 
ων θέσεων προσωπικού. 

20. Ορισμός και αντικατάσταση υπολόγου διαχειριστών και 
αποφάσεις για την έκδοση και παράταση της προθεσμίας α¬ 
πόδοσης λογαριασμού χρηματικών ενταλμάτων προπληρω¬ 
μής του γενικού κρατικού προϋπολογισμού. 

21. Προτάσεις για την έκδοση υπηρεσιακού διαβατηρίου 
για υπαλλήλους της Γ.Γ.Α.Ε, με την προϋπόθεση ότι έχει ήδη 
εκδοθεί σχετική απόφαση μετακίνησης. 

22. Εγκρίσεις κατανομής χώρων και εγκρίσεις για την τε¬ 
χνική υποδομή των χώρων αυτών. 

23. Απαντήσεις σε αναφορές παραπόνων ή ερωτημάτων 
πολιτών, Νομικών Προσώπων ή Υπαλλήλων, που αφορούν σε 
θέματα αρμοδιότητας της Διεύθυνσης που προΐστανται και 
για τα οποία η Υπηρεσία έχει πάρει θέση. 

24. Έγγραφα μετά οποία δίνονται πληροφορίες ή στοιχεία 
σχετικά με το αντικείμενο της αρμοδιότητας τους. 

25. Τους πίνακες μεταθετέων υπαλλήλων καθώς και τις κα¬ 
ταστάσεις που περιέχουν δηλωτικά στοιχεία της υπηρεσια¬ 
κής κατάστασης των υπαλλήλων, που συντάσσονται κάθε 
χρόνο. 

26. Πράξεις και τα έγγραφα που αφορούν σε θέματα για τα 
οποία έχει δοθεί ήδη ή έγκρισή μας. 

27. Τα προπαρασκευαστικά και λοιπά διαδικαστικά έγγρα¬ 
φα που αφορούν στη θέση σε διαθεσιμότητα λόγω νόσου ή 
άλλης αιτίας και στη θέση σε αργία ή επαναφορά στην ενερ¬ 
γό υπηρεσία υπαλλήλωντης Γ.Γ.Α.Ε ανεξάρτητα από το βαθ¬ 
μό και την θέση που κατέχουν. 

28. Έγγραφα με τα οποία ζητούνται ή δίνονται πληροφο¬ 
ρίες για την εφαρμογή και ερμηνεία διατάξεων της κείμενης 
νομοθεσίας. 


29. Παροχή στοιχείων σχετικά με την υπηρεσιακή κατά¬ 
σταση υπαλλήλων στο Συμβούλιο της Επικράτειας ή στα Δι¬ 
οικητικά Εφετεία σε περίπτωση άσκησης προσφυγής, προ- 
συπογραφόμενα από το Νομικό Σύμβουλο Διοίκησης. 

30. Έγγραφα που αφορούν στη χορήγηση συναλλάγματος. 

31. Αιτήματα προς το Γενικό Λογιστήριο του Κράτους 
(ΓΛΚ), για χαρακτηρισμό των πιστώσεων του τακτικού προϋ¬ 
πολογισμού ως δεκτικών έκδοσης επιτροπικών και χρηματι¬ 
κών ενταλμάτων πληρωμής και εγγραφή νέων Κωδικών Α¬ 
ριθμών Εξόδων (ΚΑΕ). 

32. Περιλήψεις αποφάσεων και πράξεων που δημοσιεύο¬ 
νται στην Εφημερίδα της Κυβέρνησης καθώς και τις εντολές 
δημοσίευσης στην Εφημερίδα της Κυβέρνησης Προεδρικών 
Διαταγμάτων και λοιπών πράξεων. 

33. Προτάσεις χρηματοδότησης των ελληνικών οργανώ¬ 
σεων στο εξωτερικό καθώς και οργανώσεων Παλιννοστού- 
ντων. 

34. Εγκρίσεις μελετών, αποφάσεις έγκρισης δαπανών, θε¬ 
ωρήσεις δαπανών, εντολές προμηθειών ή εκτέλεσης έργων 
μέχρι του ποσού του ανωτάτου ορίου του προχείρου διαγω¬ 
νισμού προμηθειών. 

35. Αποφάσεις έγκρισης για να ακολουθηθεί η διαδικασία 
της απ' ευθείας ανάθεσης ή του προχείρου διαγωνισμού, και 
αποφάσεις απ’ ευθείας ανάθεσης ή προχείρου διαγωνισμού, 
καθώς και κάθε σχετική με τα ανωτέρω απόφαση, ή και έγ¬ 
γραφο για την προμήθεια προϊόντων παροχής υπηρεσιών ή 
εκτέλεσης έργων, μέχρι του ποσού του ανώτατου ορίου του 
προχείρου διαγωνισμού προμηθειών. 

36. Αποφάσεις και εντολές που αφορούν δαπάνες και ε¬ 
γκρίσεις δαπανών, πράξεις θεώρησης των καταστάσεων εκ¬ 
καθάρισης όλων των δαπανών καθώς και τα σχετικά διαβιβα¬ 
στικά έγγραφα, μέχρι του ποσού του ανωτάτου ορίου του 
προχείρου διαγωνισμού προμηθειών. 

37. Έγγραφα για την κατάρτιση και εφαρμογή του ενιαίου 
Προγράμματος Προμηθειών. 

38. Έγγραφα εκκαθάρισης και επιταγές πληρωμής των ε¬ 
νοικίων όλων των οικημάτων που χρησιμοποιούνται από την 
Γ.Γ.Α.Ε. 

39. Έγγραφα εκκαθάρισης και επιταγές πληρωμής, μι¬ 
σθών και λοιπών σταθερών αποδοχών των μονίμων, επί συμ- 
βάσει και επί θητεία υπαλλήλωντης Γ.Γ.Α.Ε. 

40. Εντολές προς τους υπολόγους για την καταβολή δαπα¬ 
νών από τα χρηματικά εντάλματα προπληρωμής που έχουν 
εκδοθεί στο όνομά τους. 

41. Πράξεις θεώρησης των καταστάσεων εκκαθάρισης ό¬ 
λωντων δαπανών καθώς και σχετικά διαβιβαστικά έγγραφα, 
μέχρι του ποσού του ανώτατου ορίου του προχείρου διαγω¬ 
νισμού προμηθειών. 

42. θεώρηση των λειτουργικών δαπανών υπηρεσιών της 
Γ.Γ.Α.Ε. (για ύδρευση, καθαριότητα, ταχυδρομικά, τηλεπι¬ 
κοινωνιακά, ανεξάρτητα από το ύψος του ποσού). 

43. Μετακινήσεις οχημάτων Γ.Γ.Α.Ε. 

Άρθρο 4 

Στον Γενικό Γραμματέα Απόδημου Ελληνισμού μεταβιβά¬ 
ζουμε τις ακόλουθες αρμοδιότητες καθώς και το δικαίωμα να 
υπογράφει "με εντολή Υφυπουργού" αποφάσεις, έγγραφα 
και λοιπές διοικητικές πράξεις: 

1. Αποφάσεις αλλαγής του επωνύμου των γυναικών υπαλ¬ 
λήλων μετά την λύση του γάμου τους. 

2. Βεβαιώσεις για την υπαλληλική ιδιότητα καθώς και τις 
βεβαιώσεις ή τα πιστοποιητικά για την υπηρεσιακή κατάστα¬ 
ση των υπαλλήλων που υπηρετούν καθώς και εκείνων που έ¬ 
χουν αποχωρήσει. 

3. Έγκριση τοποθέτησης στους φακέλλους προσωπικού 
μητρώου των υπαλλήλων αποφάσεων και λοιπών εγγράφων. 

4. θεωρήσεις των βιβλιαρίων νοσηλείας των υπαλλήλων και 
των μελών της οικογενείας τους καθώς και κάθε σχετικό έγ¬ 
γραφο. 

5. Πράξεις θεώρησης των αντιγράφων των δικαιολογητι- 
κών και των λοιπών εγγράφων που βρίσκονται στους φακέλ- 
λους Προσωπικού Μητρώου των υπαλλήλων. 

6. Παραπεμπτήρια .έγγραφα για υγειονομική εξέταση υ¬ 
παλλήλων και υποψηφίων για διορισμό καθώς και για την ει¬ 
σαγωγή υπαλλήλων σε νοσοκομεία και κλινικές. 

7. Ανακοινώσεις που αναφέρονται στην υπηρεσιακή κατά¬ 
σταση των υπαλλήλων. 

8. Έγγραφα με τα οποία κοινοποιούνται στους υπαλλή¬ 
λους καταστάσεις που περιέχουν δηλωτικά στοιχεία της υ¬ 
πηρεσιακής τους κατάστασης καθώς και καταστάσεις προα¬ 
κτέων και μεταθετέων υπαλλήλων. 

9. Έγγραφα με τα οποία διαβιβάζονται συνταξιοδοτικοί φά- 
κελλοι υπαλλήλων στην υπηρεσία συντάξεων. 

10. Προγράμματα απασχόλησης των θυρωρών, νυχτοφυ¬ 
λάκων, φυλάκων και καθαριστριών της κεντρικής υπηρεσίας. 

11. Προγράμματα απασχόλησης του προσωπικού της 
Γ.Γ.Α.Ε. που εργάζεται στις κατασκηνώσεις (φύλακες). 

12. Απαντητικά έγγραφα, σε αναφορές υπηρεσιών ή σε αι¬ 
τήσεις υπαλλήλων που αφορούν σε μισθοδοτικά θέματα. 

13. Εκκαθάριση των εξόδων κίνησης και αποζημίωσης των 
υπαλλήλων που μετακινούνται στο εσωτερικό για υπηρεσια¬ 
κούς λόγους. 

14. Εκκαθάριση δαπανών ανεξάρτητα από το ύψος του πο¬ 
σού για μετακινήσεις υπαλλήλων και ιδιωτών που πραγματο¬ 
ποιούνται στο εξωτερικό με εντολή της υπηρεσίας. 

15. Εκκαθάριση, ανεξάρτητα απότο ύψος του ποσού όλων 
των πρόσθετων αμοιβών των υπαλλήλων της Γ. Γ. Α. Ε. καθώς 
και υπαλλήλων ιδιωτών που συμμετέχουν σε συμβούλια ή ε¬ 
πιτροπές της Γ.Γ.Α.Ε. 

16. Εξουσιοδοτήσεις προς το οικείο Ταμείο Πληρωμών για 
την εξόφληση χρηματικών ενταλμάτων που αφορούν στις πε¬ 
ριπτώσεις που αναφέρονται στις παραπάνω παραγράφους 
13, 14 και 15. 

17. Έγγραφα για τις δημοσιεύσεις στον τύπο όλων των μει¬ 
οδοτικών διαγωνισμών. 

18. Εξουσιοδοτήσεις προς το Ταμείο Παρακαταθηκών και 
Δανείων για την εξόφληση ή είσπραξη χρηματικών ενταλμά¬ 
των που έχουν εκδοθεί και εξοφλούνται μέσω του Ταμείου 
Παρακαταθηκών και Δανείων. 

19. Έγγραφα με τα οποία ζητούνται από τα ασφαλιστικά 
ταμεία των υπαλλήλων κρατήσεις αποδοχών και εισφορές 
που έχουν καταβληθεί αχρεωστήτως. 

20. Προτάσεις πρόβλεψης πληρωμών δαπανών. 

21. Τις εντολές χορήγησης υλικού για τις ανάγκες της υπη¬ 
ρεσίας. 

Στον Υπουργό Εξωτερικών αναθέτουμε τη δημοσίευση και 
εκτέλεση του παρόντος Προεδρικού Διατάγματος. 

Αθήνα, 10 Φεβρουάριου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΞΩΤΕΡΙΚΩΝ 

ΓΙΩΡΓΟΣ Α. ΠΑΠΑΝΔΡΕΟΥ 

-♦- ( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 33 
Προσαρμογή της Ελληνικής νομοθεσίας προς την Οδηγία 
97/5/ΕΚ της 27.1.1997 για τις διασυνοριακές μεταφορές 
πιστώσεων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3 και 4 του Ν. 1338/83 " Εφαρ¬ 


μογή του Κοινοτικού Δικαίου" (ΦΕΚ Α 34) όπως αυτές έχουν 
αντικατασταθεί και τροποποιηθεί αντίστοιχα με το άρθρο 65 
του Ν.1892/1990 , (ΦΕΚΑ 101) και τα άρθρα 6 παρ.4 του Ν. 
1440/1984 (ΦΕΚΑ70) και 19του Ν. 2367/1995 (ΦΕΚΑ261). 

2. Τις διατάξεις του δεύτερου άρθρου παραγρ.2 του Ν. 
2077/1992 " Κύρωση της Συνθήκης για την Ευρωπαϊκή Ενω¬ 
ση και των σχετικών Πρωτοκόλλων και Δηλώσεων που περι¬ 
λαμβάνονται στην Τελική Πράξη" (ΦΕΚΑ 136). 

3. Τις διατάξεις του άρθρου δεύτερου του Ν. 2155/1993 " 
Κύρωση Συμφωνίας για τον Ευρωπαϊκό Οικονομικό Χώρο (Ε- 
ΟΧ) μετά των Πρωτοκόλλων, Δηλώσεων, Παραρτημάτων 
Προσαρτημάτων και Πρακτικών αυτής και του Πρωτοκόλλου 
Προσαρμογής της Συμφωνίας για τον ΕΟΧ μετά των Παραρ¬ 
τημάτων, Τελικής Πράξης και Πρακτικών αυτού "(ΦΕΚΑ 104). 

4. Τις διατάξεις του Ν. 2272/1994 " Κύρωση Συνθήκης με¬ 
ταξύ: του Βασιλείου του Βελγίου, του Βασιλείου της Δανίας, 
της Ομοσπονδιακής Δημοκρατίας της Γερμανίας, της Ελλη¬ 
νικής Δημοκρατίας, του Βασιλείου της Ισπανίας, της Γαλλι¬ 
κής Δημοκρατίας, της Ιρλανδίας, της Ιταλικής Δημοκρατίας, 
του Μεγάλου Δουκάτου του Λουξεμβούργου, του Βασιλείου 
των Κάτω Χωρών, της Πορτογαλικής Δημοκρατίας, του Ηνω¬ 
μένου Βασιλείου της Μεγάλης Βρετανίας και Βορείου Ιρλαν¬ 
δίας (Κρατών Μελών της Ευρωπαϊκής Ένωσης) και του Βασι¬ 
λείου της Νορβηγίας, της Δημοκρατίας της Αυστρίας, της Δη¬ 
μοκρατίας της Φιλανδίας, του Βασιλείου της Σουηδίας, 
σχετικά με την προσχώρησή τους στην Ευρωπαϊκή Ένωση " 
(ΦΕΚΑ 230). 

5. Τις διατάξεις του άρθρου 27 του Ν.2081/1992 (ΦΕΚ Α 
154) με το οποίο προσετέθητο άρθρο 29Α στο Ν. 1558/1985 
" Κυβέρνηση και Κυβερνητικά Όργανα"(ΦΕΚΑ 137). 

6. Το γεγονός ότι από τις διατάξεις του παρόντος δεν προ- 
καλείται δαπάνη σε βάρος του Κρατικού Προϋπολογισμού. 

7. Τηναριθμ. 399/8-3-1999 (ΦΕΚ. Β. 198/8-3-1999) απόφαση 
του Πρωθυπουργού και του Υπουργού Ανάπτυξης "Ανάθεση 
αρμοδιοτήτων στους Υφυπουργούς Ανάπτυξης ... Ιωάννη 
Χαραλάμπους". 

8. Την υπ' αριθμ 404/99 γνωμοδότηση του Συμβουλίου της 
Επικράτειας ύστερα από πρόταση του Υπουργού Εθνικής Οι¬ 
κονομίας και του Υφυπουργού Ανάπτυξης, αποφασίζουμε: 

Άρθρο 1 
Σκοπός 

Με το παρόν Διάταγμα σκοπείται η προσαρμογή της Ελλη¬ 
νικής Νομοθεσίας προς τις διατάξεις της οδηγίας του Ευρω¬ 
παϊκού Κοινοβουλίου καιτου Συμβουλίου 97/5/ΕΚτης27ης Ια¬ 
νουάριου 1997 " για τις διασυνοριακές μεταφορές πιστώσε¬ 
ων" ( ΕΕ Ε. 43 της 14-2-97). Οι διατάξεις του παρόντος 
εφαρμόζονται στις διασυνοριακές μεταφορές πιστώσεων 
που πραγματοποιούνται σε νομίσματα των Κρατών μελών και 
σε ΕΥΡΩ, εντέλλονται από πρόσωπα κατά την έννοια της πα- 
ραγρ.8 του άρθρου 2 του παρόντος, προς δικαιούχους κατά 
την έννοια της παραγράφου 9 του άρθρου 2 του παρόντος ε- 
κτελούνται από πιστωτικά και άλλα ιδρύματα και δεν υπερ¬ 
βαίνουν το ισοδύναμο ποσό των πενήντα χιλιάδων (50.000) 
ΕΥΡΩ. 

Άρθρο 2 
Ορισμοί 

Για την εφαρμογή του παρόντος διατάγματος : 

1. Πιστωτικό ίδρυμα είναι ίδρυμα όπως ορίζεται στο άρθρο 
2παρ.1 του Ν.2076/92 (ΦΕΚΑ 130) καθώς και το ευρισκόμε¬ 
νο στην Ευρωπαϊκή Ένωση (ΕΈ.) υποκατάστημα, όπως ορί¬ 
ζεται στο άρθρο 2 παρ.3του ιδίου ως άνω Νόμου, πιστωτικού 
ιδρύματος, έχοντος την εταιρική του έδρα εκτός της Ευρω¬ 
παϊκής Ένωσης, το οποίο στα πλαίσια των δραστηριοτήτων 
του, εκτελεί διασυνοριακές μεταφορές πιστώσεων. 

2. Άλλο ίδρυμα είναι κάθε φυσικό ή νομικό πρόσωπο, το ο¬ 
ποίο δεν είναι πιστωτικό ίδρυμα αλλά στο πλαίσιο των δρα¬ 
στηριοτήτων του εκτελεί διασυνοριακές μεταφορές πιστώ¬ 
σεων. 

3. Χρηματοπιστωτικό ίδρυμα είναι: 

α) πιστωτικό ίδρυμα, κατά την έννοιατηςπαραγρ.1 του άρ¬ 
θρου αυτού, 

β) ασφαλιστικές επιχειρήσεις κατά την έννοια του άρθρου 
4 του Π.Δ. 252/1996 (ΦΕΚΑ 186), με το οποίο προσετέθη στο 
Ν.Δ. 400/70 νέο άρθρο 2α, 

γ) οργανισμοί Συλλογικών Επενδύσεων σε Κινητές Αξίες 
(ΟΣΕΚΑ) κατά την έννοια του άρθρου 17παρ.2του Ν.1969/91 
(ΦΕΚΑ 167), όπως αυτό προσετέθη με το άρθρο2παρ.1 του 
Π.Δ. 433/93 (ΦΕΚΑ 183), 

δ) επιχειρήσεις Παροχής Επενδυτικών Υπηρεσιών (ΕΠΕΥ) 
κατά την έννοια του άρθρου 2παρ.3του Ν.2396/1996. (ΦΕΚ 
Α 73). Στις ΕΠΕΥ δεν συμπεριλαμβάνονται οι επιχειρήσεις 
του άρθρου 3 παρ. Ιθτου Ν.2396/96 (ΦΕΚΑ73). 

ε) Άλλες επιχειρήσεις ή οργανισμοί που έχουν δραστηριό¬ 
τητα ανάλογη με αυτή των επιχειρήσεων που αναφέρουν τα 
προηγούμενα εδάφια ή η κύρια δραστηριότητα των οποίων 
είναι η απόκτηση χρηματοοικονομικών στοιχείων ενεργητι¬ 
κού ή η μετατροπή χρηματοοικονομικών απαιτήσεων, όπως 
οι εταιρείες επιχειρηματικών απαιτήσεων και οι εταιρείες 
χαρτοφυλακίου. 

Στα χρηματοπιστωτικά ιδρύματα κατά την έννοια του πα¬ 
ρόντος δεν συμπεριλαμβάνονται: η Ευρωπαϊκή Κεντρική 
Τράπεζα, η Τράπεζα της Ελλάδος, ή άλλες εθνικές κεντρικές 
τράπεζες. 

4. Ίδρυμα είναι πιστωτικό ή άλλο ίδρυμα. Γιατους σκοπούς 
των άρθρων 6,7 και 8 τα υποκαταστήματα ενός και του αυτού 
πιστωτικού ιδρύματος, τα οποία ευρίσκονται σε διαφορετικά 
κράτη-μέλη και συμμετέχουν στην εκτέλεση διασυνοριακής 
μεταφοράς πίστωσης, λογίζονται ως χωριστά ιδρύματα, 

5. Ενδιάμεσο ίδρυμα είναι ίδρυμα διάφορο του ιδρύματος 
του εντολέως ή του δικαιούχου το οποίο συμμετέχει στην ε¬ 
κτέλεση διασυνοριακής μεταφοράς πίστωσης. 

6. Διασυνοριακή μεταφορά πίστωσης είναι πράξη πραγμα¬ 
τοποιούμενη μεπρωτοβουλίατου εντολέως μέσω ιδρύματος 
ή υποκαταστήματος ιδρύματος, ευρισκόμενου σε κράτος- 
μέλος με σκοπό να τεθεί στη διάθεση του δικαιούχου χρημα¬ 
τικό ποσό σε ένα ίδρυμα ή υποκατάστημα ιδρύματος, ευρι¬ 
σκομένου σε άλλο κράτος-μέλος. Ο εντολέας και ο δικαιού¬ 
χος είναι δυνατόν να είναι ένα και το αυτό πρόσωπο. 

7. Εντολή διασυνοριακής μεταφοράς πίστωσης είναι η μη 
υποκείμενη σε αιρέσεις, ανεπιφύλακτη εντολή εκτέλεσης 
διασυνοριακής μεταφοράς πίστωσης, που δίδεται απευθεί¬ 
ας , με οποιοδήποτε μορφή, από έναν εντολέα προς ένα ί¬ 
δρυμα και μπορεί να επιβεβαιωθεί. 

8. Εντολέας είναι φυσικό ή νομικό πρόσωπο που δίδει εντο¬ 
λή για την εκτέλεση διασυνοριακής μεταφοράς πίστωσης υ¬ 
πέρ ενός δικαιούχου. Εντολέας κατά την έννοια του παρόντος 
δεν μπορεί να είναι πιστωτικό ίδρυμα, άλλο ίδρυμα ή χρηματο¬ 
πιστωτικό ίδρυμα όπως αυτά προσδιορίζονται στις παραγρά¬ 
φους 1,2 και 3 του παρόντος άρθρου. 

9. Δικαιούχος είναι ο τελικός αποδέκτης μιας διασυνορια¬ 
κής πίστωσης, το αντιστοιχούν ποσό της οποίας τίθεται στη 
διάθεσή του σε ένα λογαριασμό, στον οποίο έχει δικαίωμα 
πρόσβασης. 

10. Πελάτης είναι ο εντολέας ή ο δικαιούχος ανάλογα με 
την περίπτωση. 

11 .Επιτόκιο αναφοράς είναι το εκάστοτε ισχύον νόμιμο ε¬ 
πιτόκιο υπερημερίας. 


12.Ημερομηνία αποδοχής είναι η ημερομηνία κατά την ο¬ 
ποία πληρούνται όλες οι προϋποθέσεις οι απαιτούμενες από 
ένα ίδρυμα για την εκτέλεση εντολής διασυνοριακής μετα¬ 
φοράς πίστωσης, και οι οποίες έχουν σχέση με την ύπαρξη ε¬ 
παρκούς αντικρύσματος και με τις πληροφορίες που απαι¬ 
τούνται για την εκτέλεση της εντολής αυτής. 

Άρθρο 3 

Πληροφόρηση των πελατών πριν από την εντολή εκτέλε¬ 
σης διασυνοριακής μεταφοράς πίστωσης. 

Τα ιδρύματα θέτουν έκτων προτέρων στην διάθεση των πε¬ 
λατών τους και των υποψηφίων πελατών τους, εγγράφως, 
συμπεριλαμβανομένων κατά περίπτωση των ηλεκτρονικών 
μέσων, και υπό μορφή ευχερώς κατανοητή, τις πληροφορίες 
σχετικά με τους όρους των διασυνοριακών μεταφορών πι¬ 
στώσεων. Οι πληροφορίες αυτές πρέπει οπωσδήποτε να πε¬ 
ριέχουν: 

α) Αναφορά της προθεσμίας που απαιτείται, ώστε σε εκτέ¬ 
λεση εντολής διασυνοριακής μεταφοράς πίστωσης που δί¬ 
δεται προς το ίδρυμα, να πιστωθεί το ποσό στο λογαριασμό 
του ιδρύματος του δικαιούχου. Πρέπει να αναφέρεται σα¬ 
φώς πότε αρχίζει η προθεσμία. 

β) Αναφορά της προθεσμίας που απαιτείται, ώστε, σε πε¬ 
ρίπτωση άφιξης διασυνοριακής μεταφοράς πίστωσης, να πι- 
στωθεί το ποσό στο λογαριασμό του δικαιούχου μετά την πί¬ 
στωσή του στο λογαριασμό του ιδρύματος. 

γ) Τον τρόπο υπολογισμού και τα συγκεκριμένα ποσοστά 
των κάθε είδους προμηθειών και εξόδων που πρέπει να κα¬ 
ταβάλλει ο πελάτης στο ίδρυμα. 

δ) Την τυχόν υπάρχουσα ημερομηνία αξίας την οποία ε¬ 
φαρμόζει το ίδρυμα. 

ε) Αναφορά των διαδικασιών έγερσης αξίωσης και προ¬ 
σφυγής, οι οποίες είναι στη διάθεση των πελατών καθώς και 
του τρόπου χρησιμοποίησής τους από τους πελάτες. 

στ) Αναφορά των χρησιμοποιούμενων συναλλαγματικών ι¬ 
σοτιμιών αναφοράς. 

Άρθρο 4 

Πληροφόρηση των πελατών μετά την εκτέλεση διασυνο¬ 
ριακής μεταφοράς πίστωσης. 

Τ α ιδρύματα παρέχουν στους πελάτες τους μετά την εκτέ¬ 
λεση ή την άφιξη διασυνοριακής μεταφοράς πίστωσης, ε¬ 
κτός εάν υπάρχει ρητή παραίτηση του πελάτη, σαφείς πλη¬ 
ροφορίες εγγράφως, συμπεριλαμβανομένων, κατά περίπτω¬ 
ση των ηλεκτρονικών μέσων, και υπό μορφή ευχερώς 
κατανοητή. Οι πληροφορίες αυτές πρέπει να περιέχουν ο¬ 
πωσδήποτε: 

α) Στοιχεία που θα επιτρέπουν στον πελάτη να εξακριβώσει 
τη διασυνοριακή μεταφορά πίστωσης. 

β) Το αρχικό ποσό της διασυνοριακής μεταφοράς πίστω¬ 
σης. 

γ) Το ποσό των κάθε είδους εξόδων και προμηθειών που 
βαρύνουν τον πελάτη. 

δ) Την τυχόν υπάρχουσα ημερομηνία αξίας την οποία ε¬ 
φαρμόζει το ίδρυμα. 

Εάν ο εντολέας διευκρίνησε ότι τα έξοδα της διασυνορια¬ 
κής μεταφοράς πίστωσης θα πρέπει να φέρει, εν άλω ή εν μέ- 
ρει ο δικαιούχος, ο τελευταίος θα πρέπει να ενημερωθεί σχε¬ 
τικά από το δικό του ίδρυμα. 

Σε περίπτωση μετατροπής της αξίας ενός ποσού σε άλλο 
νόμισμα, το ίδρυμα που τηνπραγματοποίησεενημερώνειτον 
πελάτη του για τη χρησιμοποιηθείσα συναλλαγματική ισοτι¬ 
μία. 

ΕΛΑΧΙΣΤΕΣ ΥΠΟΧΡΕΩΣΕΙΣ ΤΩΝ ΙΔΡΥΜΑΤΩΝ ΣΧΕΤΙΚΑ ΜΕ 
ΤΙΣ ΔΙΑΣΥΝΟΡΙΑΚΕΣ ΜΕΤΑΦΟΡΕΣ ΠΙΣΤΩΣΕΩΝ. 

Άρθρο 5 

Ανάληψη ειδικών υποχρεώσεων από το ίδρυμα. 

Το ίδρυμα υποχρεούται, εφόσον το ζητήσει ο πελάτης, σε 
σχέση με διασυνοριακή μεταφορά πίστωσης επακριβώς πε- 
ριγραφόμενη, να δεσμευθεί ως προς την προθεσμία εκτέλε¬ 
σης αυτής της μεταφοράς πίστωσης και ως προς τις προμή¬ 
θειες και τα έξοδα που απορρέουν από αυτήν, εξαιρέσει των 
όσων έχουν σχέση με την εφαρμοστέα συναλλαγματική ισο¬ 
τιμία, εκτός αν το προαναφερθέν ίδρυμα δεν επιθυμεί συ¬ 
ναλλαγή με τον πελάτη. 

Άρθρο 6 

Υποχρεώσεις σχετικά με τις προθεσμίες. 

1. Το ίδρυμα του εντολέα υποχρεούται να εκτελέσει τη δια¬ 
συνοριακή μεταφορά πίστωσης εντός της προθεσμίας που έ¬ 
χει συμφωνήσει με τον εντολέα. 

Σε περίπτωση μη τήρησης της συμφωνηθείσας προθε¬ 
σμίας ή, σε περίπτωση που δεν συμφωνήθηκε τέτοια προθε¬ 
σμία, εάν, ως το τέλος της πέμπτης εργάσιμης για τις τράπε¬ 
ζες ημέρας μετά την ημερομηνία αποδοχής της εντολής δια¬ 
συνοριακής μεταφοράς πίστωσης, το ποσό δεν έχει πιστωθεί 
στο λογαριασμό του ιδρύματος του δικαιούχου, ο εντολέας 
αποζημιώνεται από το ίδρυμά του. 

Η αποζημίωση συνίσταται στην καταβολή τόκου που υπο¬ 
λογίζεται επί του ποσού της διασυνοριακής μεταφοράς πί¬ 
στωσης με εφαρμογή του επιτοκίου αναφοράς για την πε¬ 
ρίοδο μεταξύ: 

• της λήξης της συμφωνηθείσας προθεσμίας ή, σε περί¬ 
πτωση που δεν συμφωνήθηκε τέτοια προθεσμία, του τέλους 
της πέμπτης εργάσιμης για τις τράπεζες ημέρας μετά την η¬ 
μερομηνία αποδοχής της εντολής διασυνοριακής μεταφο¬ 
ράς πίστωσης αφ' ενός, και 

• της ημερομηνίας κατά την οποία το ποσό πιστώνεται στο 
λογαριασμό του ιδρύματος του δικαιούχου, αφ’ ετέρου. 

Ομοίως, αν η μή εκτέλεση της διασυνοριακής μεταφοράς 
πίστωσης εντός της συμφωνηθείσας προθεσμίας, ή , σε πε¬ 
ρίπτωση που δεν συμφωνήθηκε τέτοια προθεσμία, πριν από 
το τέλος της πέμπτης εργάσιμης ημέρας μετά την ημερομη¬ 
νία αποδοχής της εντολής διασυνοριακής μεταφοράς πί¬ 
στωσης οφείλεται σε ενδιάμεσο ίδρυμα, τότε το ενδιάμεσο ί¬ 
δρυμα έχει υποχρέωση αποζημίωσης του ιδρύματος του ε¬ 
ντολέα. 

2. Το ίδρυμα του δικαιούχου υποχρεούται να θέσει το ποσό 
της διασυνοριακής μεταφοράς πίστωσης στη διάθεση του δι¬ 
καιούχου εντός της προθεσμίας που έχει συμφωνήσει μ’ αυ¬ 
τόν. 

Σε περίπτωση μη τήρησης της συμφωνηθείσας προθε¬ 
σμίας ή , σε περίπτωση που δεν συμφωνήθηκε τέτοια προθε¬ 
σμία, όταν στο τέλος της πρώτης εργάσιμης για τις τράπεζες 
ημέρας μετά την ημερομηνία κατά την οποία το ποσό πιστώ- 
θηκε στο λογαριασμό του ιδρύματος του δικαιούχου, το πο¬ 
σό δεν έχει πιστωθεί στο λογαριασμό του δικαιούχου, το ί¬ 
δρυμα του δικαιούχου τον αποζημιώνει. 

Η αποζημίωση συνίσταται στην καταβολή τόκου που υπο¬ 
λογίζεται επί του ποσού της διασυνοριακής μεταφοράς πί¬ 
στωσης, βάσει του επιτοκίου αναφοράς, για την περίοδο με¬ 
ταξύ: 

• της λήξης της συμφωνηθείσας προθεσμίας, ή σε περί¬ 
πτωση που δεν συμφωνήθηκε τέτοια προθεσμία ,του τέλους 
της πρώτης εργάσιμης για τις τράπεζες ημέρας μετά την η¬ 
μερομηνία κατά την οποία το ποσό πιστώθηκε στο λογαρια¬ 
σμό του ιδρύματος του δικαιούχου αφ' ενός και 

• της ημερομηνίας κατά την οποία το ποσό πιστώνεται στο 


λογαριασμό του δικαιούχου αφ' ετέρου. 

3. Δεν οφείλεται αποζημίωση, κατ’ εφαρμογή των διατάξε¬ 
ων των παραγράφων 1 και 2 εάν το ίδρυμα του εντολέα, ή, α¬ 
ντίστοιχα το ίδρυμα του δικαιούχου, αποδείξει ότι η καθυ¬ 
στέρηση οφείλεται στον εντολέα ή, αντίστοιχα, στο δικαιού¬ 
χο. 

4. Οι παράγραφοι 1,2 και 3 ουδόλως θίγουν τα λοιπά δικαι¬ 
ώματα των πελατών και των ιδρυμάτων που έλαβαν μέρος 
στην εκτέλεση της εντολής διασυνοριακής μεταφοράς πί¬ 
στωσης. 

Άρθρο 7 

Υποχρέωση εκτέλεση διασυνοριακής μεταφοράς πίστω¬ 
σης σύμφωνα με τις οδηγίες του πελάτη. 

1. Το ίδρυμα του εντολέα, κάθε ενδιάμεσο ίδρυμα και το ί¬ 
δρυμα του δικαιούχου, μετάτην ημερομηνία αποδοχήςτης ε¬ 
ντολής διασυνοριακής μεταφοράς πίστωσης, υποχρεούνται 
να την εκτελέσουν για ολόκληρο το ποσό της, εκτός αν ο ε¬ 
ντολέας ορίσει ότι τα έξοδα της διασυνοριακής μεταφοράς 
πίστωσης, βαρύνουν, εν άλω ή εν μέρει, τον δικαιούχο. 

Το πρώτο εδάφιο δεν θίγει την δυνατότητα του πιστωτικού 
ιδρύματος του δικαιούχου να του καταλογίσει τα έξοδα δια¬ 
χείρισης του λογαριασμού του, σύμφωνα με τους κανόνες 
και τις πρακτικές που τυγχάνουν εφαρμογής. Δεν επιτρέπε¬ 
ται όμως το ίδρυμα να χρησιμοποιείτον εν λόγω καταλογισμό 
εξόδων για να παρακάμπτει τις υποχρεώσεις που του επι¬ 
βάλλει το εν λόγω εδάφιο. 

2. Υπό την επιφύλαξη κάθε άλλης δυνατής αξίωσης, όταν 
το ίδρυμα του εντολέα ή ένα ενδιάμεσο ίδρυμα προβαίνει σε 
μείωση του ποσού της διασυνοριακής μεταφοράς πίστωσης 
κατά παράβαση της παραγράφου 1, το ίδρυμα του εντολέα 
υποχρεούται, εφόσον το ζητήσει ο εντολέας, να καταβάλει 
στο ακέραιο και με δαπάνες του ιδρύματος το παρακρατηθέν 
ποσό στον δικαιούχο, εκτός αν ο εντολέας ζητήσει να πιστω- 
θεί αυτός με το εν λόγω ποσό. 

Εάν ενδιάμεσο ίδρυμα προβαίνει σε μείωση του ποσού κα¬ 
τά παράβαση της παραγράφου 1, υποχρεούται να καταβάλει 
το παρακρατηθέν ποσό, στο ακέραιο και με δικές του δαπά¬ 
νες, στο ίδρυμα του εντολέα ή, εάν το ίδρυμα του εντολέα το 
ζητήσει, στο δικαιούχο της διασυνοριακής μεταφοράς πί¬ 
στωσης. 

3. Όταν η αθέτηση της υποχρέωσης εκτέλεσης της εντο¬ 
λής διασυνοριακής μεταφοράς πίστωσης, σύμφωνα με τις ο¬ 
δηγίες του εντολέα, οφείλεται στο ίδρυμα του δικαιούχου και 
υπό την επιφύλαξη κάθε άλλης δυνατής αξίωσης το ίδρυμα 
του δικαιούχου οφείλει να του επιστρέφει, με δικές του δα¬ 
πάνες, κάθε ποσό αδικαιολογήτως παρακρατηθέν. 

Άρθρο 8 

Υποχρέωση των ιδρυμάτων προς αποκατάσταση σε περί¬ 
πτωση μη ολοκλήρωσης της μεταφοράς πίστωσης. 

1. Εάν κατόπιν εντολής διασυνοριακής μεταφοράς πίστω¬ 
σης, που έχει γίνει αποδεκτή από το ίδρυμα του εντολέα, το 
αντιστοιχούν ποσό δεν πιστωθεί στο λογαριασμό του ιδρύ¬ 
ματος του δικαιούχου, και υπό την επιφύλαξη κάθε άλλης δυ¬ 
νατής αξίωσης, το ίδρυμα του εντολέα υποχρεούται να πι¬ 
στώσει τον εντολέα με το ποσό της διασυνοριακής μεταφο¬ 
ράς πίστωσης με ανώτατο όριο τα δώδεκα χιλιάδες 
πεντακόσια (12.500) ΕΥΡΩ, προσαυξημένο: 

• μετοντόκοτου ποσούτης διασυνοριακής μεταφοράς πί¬ 
στωσης, υπολογιζόμενο με το επιτόκιο αναφοράς, για τη πε¬ 
ρίοδο μεταξύ της ημερομηνίας της εντολής της διασυνορια¬ 
κής μεταφοράς πίστωσης και της ημερομηνίας της πίστω¬ 
σης, και 

• με το ποσό των εξόδων της διασυνοριακής μεταφοράς 
πίστωσης τα οποία έχει καταβάλει ο εντολέας. 

Τα ποσά αυτά τίθενται στη διάθεση του εντολέα εντός προ¬ 
θεσμίας 14 εργασίμων για τις τράπεζες ημερών από την ημε¬ 
ρομηνία κατά την οποία υπέβαλε την αίτησή του ο εντολέας, 
εκτός εάν εν τω μεταξύ πιστώθηκε ο λογαριασμός του ιδρύ¬ 
ματος του δικαιούχου με το ποσό που αντιστοιχεί στην εντο¬ 
λή της διασυνοριακής μεταφοράς πίστωσης. 

Η αίτηση αυτή δεν μπορεί να υποβληθεί πριν λήξει η προ¬ 
θεσμία εκτέλεσης της διασυνοριακής μεταφοράς πίστωσης 
η συμφωνηθείσα μεταξύ του ιδρύματος του εντολέα και του 
εντολέα, ή ελλείψει συμφωνηθείσας προθεσμίας, η προθε¬ 
σμία του άρθρου 6 παραγρ. 1 δεύτερο εδάφιο. 

Ομοίως, κάθε ενδιάμεσο ίδρυμα, το οποίο έχει αποδεχθεί 
την εντολή διασυνοριακής μεταφοράς πίστωσης, υποχρεού- 
ται να αποδώσει, ιδία δαπάνη, το ποσό της εν λόγω μεταφο¬ 
ράς πίστωσης, συμπεριλαμβανομένων των σχετικών εξόδων 
και τόκων, στο ίδρυμα το οποίο του έδωσε την εντολή να την 
εκτελέσει. Εάν η διασυνοριακή μεταφορά πίστωσης δεν έχει 
ολοκληρωθεί λόγω λάθους ή παραλείψεως στις οδηγίες του 
τελευταίου αυτού ιδρύματος, τότε το ενδιάμεσο ίδρυμαπρέ- 
πει να προσπαθήσει, στο μέτρο του δυνατού, να αποδώσειτο 
ποσό της διασυνοριακής μεταφοράς πίστωσης. 

2. Κατά παρέκκλιση από την παράγραφο 1, εάν η διασυ¬ 
νοριακή μεταφορά πίστωσης δεν ολοκληρωθεί λόγω της μη 
εκτέλεσής της εκ μέρους ενδιαμέσου ιδρύματος επιλεγέ- 
ντος από το ίδρυμα του δικαιούχου, το τελευταίο αυτό ί¬ 
δρυμα υποχρεούται να θέσει στη διάθεση του δικαιούχου 
ποσό με ανώτατο όριο τα δώδεκα χιλιάδες πεντακόσια 
(12.500) ΕΥΡΩ. 

3. Κατά παρέκκλιση από την παράγραφο 1, εάν η διασυ¬ 
νοριακή μεταφορά πίστωσης δεν ολοκληρωθεί λόγω λά¬ 
θους ή παραλείψεως στις οδηγίες του εντολέα προς το ί¬ 
δρυμά του ή λόγω μη εκτέλεσης της εντολής της διασυνο¬ 
ριακής μεταφοράς πίστωσης από ενδιάμεσο ίδρυμα, ρητώς 
επιλεγέν από τον εντολέα, το ίδρυμα του εντολέα και τα άλ¬ 
λα ιδρύματα που μεσολάβησαν πρέπει να προσπαθήσουν, 
κατά το δυνατόν, ώστε να αποδώσουν το ποσό της μεταφο¬ 
ράς πίστωσης. 

Όταν το ίδρυμα του εντολέα ανακτήσει το ποσό, υποχρε- 
ούται να το πιστώσει στον εντολέα. Τα ιδρύματα, συμπερι¬ 
λαμβανομένου του ιδρύματος του εντολέα δεν υποχρεού- 
νται στην περίπτωση αυτή να επιστρέφουν τα έξοδα και να 
καταβάλουν τους ληξιπρόθεσμους τόκους και μπορούν να 
παρακρατήσουν τα έξοδα ανάκτησης εφ’ όσον αυτά προσ¬ 
διορίζονται. 

Άρθρο 9 

Υπό την επιφύλαξη των διατάξεων του Ν. 2331/95 (ΦΕΚ Α 
173), τα ιδρύματα που συμμετέχουν στην εκτέλεση εντολής 
διασυνοριακής μεταφοράς πίστωσης απαλλάσσονται από 
τις υποχρεώσεις που προβλέπονται στις διατάξεις του παρό¬ 
ντος διατάγματος, στο βαθμό που μπορούν να επικαλεσθούν 
λόγους ανωτέρας βίας, δηλαδή περιστάσεις που είναι ξένες 
προς τη βούληση εκείνου που τις επικαλείται, ασυνήθεις και 
απρόβλεπτες, των οποίων οι συνέπειες δεν θα μπορούσαν να 
αποφευχθούν όση επιμέλεια και εάν είχε καταβληθεί. 

Άρθρο 10 

Εξωδικαστική Επίλυση των Διαφορών 

Για κάθε διαφορά ή διένεξη μπορούν να εφαρμόζονται οι 
διατάξεις του ν.2251/1994 (ΦΕΚ.Α.191/16-11-1994) για την 
προστασία των καταναλωτών. 


Άρθρο 11 

Η ισχύς του παρόντος διατάγματος αρχίζει από την 14 Αυ- 
γούστου1999. 

Στον Υπουργό Εθνικής Οικονομίας αναθέτουμε τη δημοσί¬ 
ευση και εκτέλεση του παρόντος. 

Αθήνα, 8 Φεβρουάριου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΑΝΑΠΤΥΞΗΣ 

Γ. ΠΑΠΑΝΤΩΝΙΟΥ ΙΩΑΝΝΗΣ ΧΑΡΑΛΑΜΠΟΥΣ 

-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 34 
Τροποποίηση και συμπλήρωση του Π.Δ/τος 204/1996 (Α' 
162) και 599/1985 (Α' 213) όσον αφορά τους υγειονομι¬ 
κούς κανόνες που πρέπει να πληρούν τα κρέατα, τα προϊ¬ 
όντα με βάση το κρέας και ορισμένα άλλα προϊόντα ζωι¬ 
κής προέλευσης, σε συμμόρφωση προς τις Οδηγίας 
96/91/ΕΚ και 97/76/ΕΚ του Συμβουλίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

1. Τις διατάξεις: 

α) του άρθρου 20παρ. 1 του Ν. 248/1914 "περί οργανώσε- 
ωςτηςΖωοτεχνικής και Κτηνιατρικής Υπηρεσίας" (Α' 110), το 
οποίο έχει προστεθεί με το άρθρο μόνο του Α. Ν. της 23/24 Ια¬ 
νουάριου 1936 (Α’ 47). 

β) του άρθρου 1 παρ. 1, 2 και 3 του Ν. 1338/1983 "Εφαρ¬ 
μογή του κοινοτικού δικαίου" (Α' 34), όπως αντικαταστάθη- 
κανκαιτροποποιήθηκαναντιστοίχως απότοάρθρο 6του Ν. 
1440/1984 (Α’ 70) και του άρθρου 3του Ν. 1338/1983 όπως 
αντικαταστάθηκε από το άρθρο 65 του Ν. 1892/1990 (Α' 
101 ). 

γ) του άρθρου 29 Ατού Ν. 1558/1985 "Κυβέρνηση και Κυ¬ 
βερνητικά όργανα" (Α' 137) όπως αυτό προστέθηκε με το άρ¬ 
θρο 27 του Ν. 2081/1992 (Α' 154) και αντικαταστάθηκε από το 
άρθρο 1 παρ. 2ατου Ν. 2469/1997 (Α'38). 

2. Την Α.Π. 3396/1998 Απόφαση του Πρωθυπουργού και 
του Υπουργού Γεωργίας "Ανάθεση αρμοδιοτήτων στους Υ¬ 
φυπουργούς Γεωργίας Κωνσταντίνο Βρεττό και Παρασκευά 
Φούντά" (Β' 1165). 

3. Την 221/1999 γνωμοδότηση του Συμβουλίου της Επι¬ 
κράτειας μετά από πρόταση του Υπουργού Εθνικής Οικονο¬ 
μίας και του Υφυπουργού Γεωργίας, αποφασίζουμε: 

Άρθρο 1 

Σκοπός 

Με το παρόν διάταγμα τροποποιούνται διατάξεις των 
προεδρικών διαταγμάτων 204/1996 "Υγειονομικοί όροι που 
πρέπει να πληρούν τα προϊόντα με βάση το κρέας και ορι¬ 
σμένα άλλα προϊόντα ζωικής προέλευσης στην εγχώρια 
παραγωγή και στις συναλλαγές της χώρας με άλλα κράτη 
μέλη των Ευρωπαϊκών Κοινοτήτων (ΕΚ)... και άλλες διατά¬ 
ξεις" (ΑΊ62) και 599/1985 "Υγειονομικοί όροι που πρέπει να 
πληρούν τα νωπά κρέατα και τα προϊόντα με βάση το κρέ¬ 
ας, προέλευσης τρίτων χωρών τα οποία εισάγονται στην 
Ελλάδα" (Α' 213), ως έχει τροποποιηθεί και ισχύει, σε συμ¬ 
μόρφωση προς τις Οδηγίες 96/91/ΕΚ του Συμβουλίου της 
17ης Δεκεμβρίου 1996 "για την τροποποίηση της Οδηγίας 
72/462/ΕΟΚ..." (ΕΕ αριθ. Ι_13 της 16.1.1997, σελ. 16) και 
97/76/ΕΚ της 16ης Δεκεμβρίου 1997 "για την τροποποίηση 

των οδηγιών 77/99/ΕΟΚ και 72/462/ΕΟΚ ..." (ΕΕ αριθ. 1_.10 
της 16.1.1998. σελ. 25). 

Άρθρο 2 

(άρθρο 1 της Οδηγίας 97/76/ΕΚ) 

Το προεδρικό διάταγμα 204/1996 (Α' 162) τροποποιείται ως 
εξής: 

1. Στο άρθρο 2 στοιχείο α) σημείο ιι) και στοιχείο δ) Τρίτη 
περίπτωση, η αναφορά στο Π.Δ/γμα 159/1991 (Α’ 63) αντικα¬ 
θίσταται από αναφορά στο Π.Δ/γμα 289/1997 (Α’ 21). 

2. Στο άρθρο 3 : 

σ) στο μέρος Α σημείο 1, η δεύτερη περίπτωση διατυπώνε¬ 
ται ως εξής:"... σύμφωνα με το άρθρο 9 παράγραφος 1 ...", 

β) στο μέρος Α σημείο 1, μετά τη φράση "βιομηχανική πα¬ 
ραγωγή" προστίθεται η ακόλουθη φράση: 

"ή, που είναι εγγεγραμμένα και ελεγχόμενα σύμφωνα με το 
άρθρο 9 παράγραφος 2.". 

γ) στο μέρος Α, το σημείο 9 τροποποιείται ως εξής: 

"το σημείο ί) μετονομάζεται σε στοιχείο α), το δε σημείο ϋ) 
μετονομάζεται σε στοιχείο β)". 

3. Στο άρθρο 9 η παράγραφος 2 αντικαθίσταται από το α¬ 
κόλουθο κείμενο: 

"2. Είναι δυνατόν να επεκτείνεται η παρέκκλιση που προ- 
βλέπεται στην παράγραφο 1, στις εγκαταστάσεις που ανα- 
φέρονται στο άρθρο 4 μέρος Α στοιχείο α) σημείο ί) και τα μέ¬ 
ρη Γ, Δ και Ε του Π.Δ/τος 410/1994 (Α’ 231) όπως ισχύει, με 
την προϋπόθεση ότι η επεξεργασία των προϊόντων στις ε¬ 
γκαταστάσεις αυτές θα πληροί τις λοιπές απαιτήσεις του πα¬ 
ρόντος διατάγματος". 

4. Στο άρθρο 13 παράγραφος 1 τελευταίο εδάφιο η ανα¬ 
φορά στο Π.Δ/γμα 159/1991 (Α’ 63) αντικαθίσταται από ανα¬ 
φορά στο Π.Δ/γμα 289/1997 (Α’ 21). 

5. Το άρθρο 18 καταργείται και το άρθρο 19 γίνεται άρθρο 
18. 

6. Στο παράρτημα Β κεφάλαιο III σημείο 2 πρώτη και δεύ¬ 
τερη περίπτωση, η αναφορά στο Π.Δ/γμα 159/1991 (Α’ 63) 
αντικαθίσταται από αναφορά στο Π.Δ/γμα 289/1997 (Α’ 
21 ). 

7. Στο παράρτημα Β κεφάλαιο V σημείο 4, η πέμπτη περί¬ 
πτωση διατυπώνεται ως εξής: 

" -μνεία της χρήσης αμύλου ή πρωτεϊνών ζωικής ή φυτικής 
προέλευσης για μη τεχνολογικούς λόγους, όταν γίνεται χρή¬ 
ση σε συνδυασμό με την ονομασία πώλησης.". 

8. Στο παράρτημα Γ το κεφάλαιο III αντικαθίσταται από το 
κείμενο που περιέχεται στο παράρτημα του άρθρου 4του πα¬ 
ρόντος διατάγματος. 

Άρθρο 3 

(άρθρο 1 της Οδηγίας 96/91/ΕΚ και άρθρο 2 της Οδηγίας 
97/76/ΕΚ) 

Στο άρθρο 26βτου Π.Δ/τος 599/1985 (Α’ 213) όπως ισχύει, 
προστίθεται παράγραφος 7, η οποία έχει ως ακολούθως: 

"7. Προκειμένου να μπορούν να εισαχθούν στη χώρα έντε¬ 
ρα και λοιπά προϊόντα του άρθρου 2 στοιχείο β) σημείο ν) του 
Π.Δ/τος 204/1996 (Α' 162) μέχρι τη σύναψη κτηνιατρικών 
συμφωνιών ισοδυναμίας σύμφωνα με την κοινοτική διαδικα¬ 
σία, τα έντερα και λοιπά προϊόντα πρέπει να συνοδεύονται α¬ 
πό πιστοποιητικά εισαγωγής και να προέρχονται από εγκα¬ 
ταστάσεις που καθορίζονται με την κοινοτική διαδικασία και 
κατά παρέκκλιση από τις απαιτήσεις των παραγράφων 1, 2 
και 4 στοιχείο α) σημείο ι.". 

Άρθρο 4 

Κατωτέρω παρατίθεται Παράρτημα το οποίο αποτελεί α¬ 
ναπόσπαστο μέρος του παρόντος διατάγματος και έως ως ε¬ 
ξής: 


ΠΑΡΑΡΤΗΜΑ 
"ΚΕΦΑΛΑΙΟ II 

Όροι παραγωγής, εμπορίας και εισαγωγής για τα στομά¬ 
χια, τις κύστες και τα έντερα που έχουν καθαριστεί, αλατιστεί 
ή αποξηρανθεί ή/και θερμανθεί 

Εκτός από τους όρους του παραρτήματος Α και του κεφα¬ 
λαίου II του παραρτήματος Β, οι εγκαταστάσεις επεξεργα¬ 
σίας των στομαχιών, των κύστεων και των εντέρων πρέπει να 
τηρούν τους ακόλουθους όρους: 

1. οι πρώτες ύλες πρέπει να προέρχονται από ζώα τα οποία, 
κατά τον έλεγχο που πραγματοποιήθηκε πριν και μετά τη θανά¬ 
τωση τους, κρίθηκαν κατάλληλα για ανθρώπινη κατανάλωση, 

2. τα προϊόντα που δεν μπορούν να διατηρηθούν σε θερ¬ 
μοκρασία περιβάλλοντος πρέπει να αποθηκεύονται έως τη 
στιγμή της αποστολής τους, σε χώρους προοριζόμενους για 
τον σκοπό αυτό. Ειδικότερα, τα μη αλατισμένα ή μη αποξη¬ 
ραμένα προϊόντα πρέπει να διατηρούνται σε θερμοκρασία 
κάτω των 3° Ο, 

3. οι πρώτες ύλες πρέπει να μεταφέρονται από το σφαγείο 
προέλευσης προς την εγκατάσταση υπό ικανοποιητικές συν¬ 
θήκες υγιεινής και ενδεχομένως υπό ψύξη ανάλογα μετο διά¬ 
στημα που μεσολαβεί μεταξύ σφαγής και συλλογής πρώτων 
υλών. Τα οχήματα και οι περιέκτες που προορίζονται για τη 
μεταφορά πρέπει να έχουν λείες εσωτερικές επιφάνειες που 
να πλένονται, να καθαρίζονται και να απολυμαίνονται εύκο¬ 
λα. Τα οχήματα που προορίζονται για τη μεταφορά υπό ψύξη 
πρέπει να είναι σχεδιασμένα κατά τρόπο ώστε η απαιτούμε- 
νη θερμοκρασία να μπορεί να διατηρείται κατά τη διάρκεια 
της μεταφοράς, 

4. πρέπει να προβλέπεται χώρος για την αποθήκευση του 
υλικού πρώτης και δεύτερης συσκευασίας, 

5. η πρώτη και δεύτερη συσκευασία πρέπει να γίνονται με 
υγιεινό τρόπο σε χώρο ή μέρος που προορίζεται για τον σκο¬ 
πό αυτό, 

6. η χρήση ξύλου απαγορεύεται. Η χρήση ξύλινωνπαλετών 
επιτρέπεται για τη μεταφορά των δοχείων που περιέχουν τα 
εν λόγω προϊόντα.". 

Άρθρο 5 
Κυρώσεις 

Στους παραβάτες του παρόντος διατάγματος επιβάλλο¬ 
νται οι διοικητικές κυρώσεις που προβλέπονται από το άρθρο 
23 του Ν. 248/1914 (Α' 114) που προστέθηκε με το άρθρο 1 
του Ν. 4085/1960 (Α' 110) καιαντικαταστάθηκεαπότο άρθρο 
13παρ. 2 του Ν. 2538/1997 (Α’ 242). 

Άρθρο 6 
Έναρξη ισχύος 

Οι διατάξεις των άρθρων 2 και 4 του παρόντος διατάγμα¬ 
τος ισχύουν από την 1η Ιανουάριου 1999. Οι διατάξεις του 
άρθρου 3 του παρόντος διατάγματος αρχίζουν να ισχύουν α¬ 
πό την 1η Ιανουάριου 1997. Οι διατάξεις του άρθρου 5 του 
παρόντος διατάγματος αρχίζουν να ισχύουν από τη δημοσί¬ 
ευση του παρόντος στην Εφημερίδα της Κυβερνήσεως. 

Στον Υφυπουργό Γεωργίας αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 4 Φεβρουάριου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΓΕΩΡΓΙΑΣ 

Γ. ΠΑΠΑΝΤΩΝΙΟΥ ΠΑΡΑΣΚΕΥΑΣ ΦΟΥΝΤΑΣ 

